1. Erasmus+ študijný pobyt alebo stáž **môžu absolvovať študenti všetkých stupňov** vysokoškolského vzdelávania (Bc., Ing./Mgr., PhD.), ktorí sú počas mobility študentmi UNIZA.
2. Erasmus+ absolventskú stáž **môžu uskutočniť absolventi** UNIZA, ktorí ukončili VŠ štúdium (Bc., Ing./Mgr., PhD.) **v predchádzajúcom akademickom roku.**
3. Absolventská stáž musí začať a byť ukončená do roka od dátumu štátnej záverečnej skúšky na UNIZA v príslušnom stupni VŠ štúdia.
4. Počas Erasmus+ mobility, študijného pobytu alebo stáže, **študentovi zostávajú všetky práva a povinnosti VŠ študenta.**
5. V každom stupni štúdia môže študent absolvovať Erasmus+ mobility v celkovej **dĺžke trvania 12 mesiacov**, vrátane absolventskej stáže.
6. Študent môže študovať na partnerskej zahraničnej univerzite alebo uskutočniť praktickú stáž v oprávnenej inštitúcii v rámci krajín programu Erasmus+.
7. Základnou podmienkou uskutočnenia Erasmus+ mobility **je účasť na fakultnom výbere**, na základe stanovených kritérií pre príslušný akademický rok.
8. **Študijný pobyt** môže uskutočniť študent **po absolvovaní prvého ročníka Bc. štúdia.**
9. **Stáž** môže študent uskutočniť **už v prvom ročníku Bc. štúdia**.
10. Minimálna dĺžka **študijného pobytu** sú **tri** mesiace.
11. Minimálna dĺžka **stáže** sú **dva** mesiace.
12. V programe Erasmus+ sú granty študentov všetkých slovenských VŠ rovnaké. Mesačné paušálne granty sú stanovené podľa cieľových krajín, v ktorých sa mobility realizujú. V prípade neúplného mesiaca z celkovej dĺžky mobility, grant sa vypočítava presne na dni mobility. V programe Erasmus+ sa 1 mesiac rovná 30 dňom.
13. Študent s preukazom ZŤP môže požiadať o špeciálny grant z dôvodu zdravotného postihnutia.
14. Študenti poberajúci sociálne štipendium majú navýšený základný Erasmus+ grant (sadzby na študijný pobyt) o 150,- eur.